OpenLLM-France/wikimedia huggingface dataset:
# Torre d'amarratge

En relació amb els dirigibles una torre d'amarratge és una estructura vertical que permet rebre un cable de subjecció de l'aeronau, fixant la posició del dirigible tot i permetent la seva lliure orientació de manera que pugui aproar-se al vent.

## Funcions

La funció principal d'una torre d'amarratge és proporcionar un punt sòlid d'ancoratge per al dirigible. Algunes torres disposen de plataformes de desembarcament per a càrrega i descàrrega de passatgers i mercaderies. També hi pot haver conductes per a carregar aigua i combustible.

## Referències

* ↑ Malcolm Fife. British Airship Bases of the Twentieth Century. Fonthill Media, 17 maig 2017, p. 245–. GGKEY:WAJP5F96PKU.
* ↑ Jorge García de la Cuesta. Aviation Terminology: Terminología Aeronáutica: English-Spanish, Spanish-English Aeronautical Dictionary = Diccionario Aeronáutico Inglés-Español, Español-Inglés. Ediciones Díaz de Santos, 2003, p. 263–. ISBN 978-84-7978-579-6.
* ↑ Gabriel Alexander Khoury. Airship Technology. Cambridge University Press, 13 febrer 2012, p. 265–. ISBN 978-1-107-01970-6.
* ↑ United States. National Advisory Committee for Aeronautics. Annual Report - National Advisory Committee for Aeronautics. U.S. Government Printing Office, 1926, p. 248–.
# Canna (desambiguació)

«canna» té aquests significats:
* Botànica:
** Canna és un gènere de plantes de la família de les cannaceae.
* Geografia:
** Canna (Cosenza) és un municipi de Calabria (Itàlia).
** Canna (illa) és una de les illes Hèbrides interiors.
** Canna (Austràlia) és una ciutat d'Austràlia.
Viccionari
# Motmot cellut

El motmot cellut (Eumomota superciliosa) és una espècie d'ocell de la família dels momòtids (Momotidae) i única espècie del gènere Eumomota. Habita boscos i matolls des del sud de Veracruz i Tabasco fins a la Península de Yucatán i des de Chiapas cap al sud fins al centre de Costa Rica.
# Ascelina

Ascelina (1121-1195) va ser una santa, monja cistercenca i mística francesa del segle xii.
Va passar la major part de la seua vida al convent cistercenc de Boulancourt (Sena i Marne, Illa de França). Hom creu que era parent de Bernat de Claravall. La seua festivitat se celebra el 23 d'agost.

## Referències

* ↑ Online, Catholic. «St. Ascelina - Saints & Angels - Catholic Online» (en anglès). [Consulta: 15 novembre 2017].
# La Peña

La Peña és un municipi de la província de Salamanca a la comunitat autònoma de Castella i Lleó. Limita amb La Vídola i Villarino de los Aires a l'Est, Valsalabroso al Sud, Cabeza del Caballo i Masueco a l'Oest i amb Pereña de la Ribera al Nord.

## Demografia

Evolució demogràfica :
| 1991 | 1996 | 2001 | 2004 |
| 183 | 167 | 152 | 141 |
# Krimsk

Krimsk (en rus Крымск) és una ciutat del krai de Krasnodar, a Rússia. Es troba a la zona septentrional del Gran Caucas, a la vora del riu Adagum, afluent del Kuban, a 81 km a l'oest de Krasnodar. Pertany a aquesta ciutat el khútor de Verkhneadagum.

## Demografia

La majoria de la població és d'ètnia russa (80,3%). La resta de la població és ucraïnesa, armènia, tàtara, grega, turca i d'altres.

## Història

El 1858 s'hi construí la fortalesa de Krimskaia (en honor del Regiment d'Infanteria de Crimea). El 25 de juliol del 1862, cent quaranta soldats que havien servit expressaren llur desig d'establir-se amb la família als voltants de la fortalesa: això feu que es creés l'stanitsa de Krimskaia. Als soldats-colons se'ls va donar terres, i de mica en mica van arribar-hi més pobladors de les zones del sud i centre de Rússia, d'Ucraïna i de Moldàvia.
El 1866 comença l'extracció de petroli. El 1885 s'hi construeix el ferrocarril Novorossisk-Iekaterinodar. Aquell mateix any també es construí l'església de Sant Miquel Arcàngel.
El 20 d'abril de 1942 fou ocupat per la Wehrmacht i alliberat per l'Exèrcit Roig el 5 de maig de 1943. El 1958 va rebre l'estatus de ciutat i va adoptar el nom actual de Krimsk.
# Kringvarp Føroya

Kringvarp Føroya (KVF) (Radiodifusió de les Fèroe, en català) és la companyia nacional de radiodifusió pública de les illes Fèroe. Va ser fundada l'1 de gener de 2005 després d'una fusió de les cadenes de ràdio i televisió nacionals, Útvarp Føroya i Sjónvarp Føroya.

## Història
### Ràdio

La ràdio de les Illes Fèroe es va fundar el 1957. Abans de la creació de la ràdio els feroesos només podien escoltar emissions de ràdio estrangeres, com ara la Ràdio Nacional de Noruega, anomenada popularment a l'arxipèlag com a Norðmaðurin ("El noruec" o "L'home de Noruega"), i la BBC World Service. Aquestes emissores s'utilitzaven principalment per a sentir les prediccions meteorològiques diàries.

### Televisió

La història de la televisió feroesa es remunta als anys seixanta. El 1969, el parlament feroès va decidir la instal·lació d'un repetidor que permetés l'emissió de televisió per totes les illes. No va ser fins al 1981, però, que no es va tirar endavant la fundació de Sjónvarp Føroya, la televisió feroesa. Una antiga botiga de la capital, Tórshavn, es va reconvertir en els primers estudis i a finals del 1983 tot estava quasi a punt per a la inauguració. El primer programa de televisió es va poder emetre l'1 d'abril de 1984 i les emissions regulars van iniciar-se l'1 de setembre d'aquell mateix any.
Televarpið, l'únic proveïdor local de televisió de pagament, que és un servei digital terrestre, ofereix propostes addicionals. La televisió per satèl·lit de proveïdors estrangers també és popular.

### KVF

El 2005 la ràdio i televisió públiques de les Illes Fèroe es van fusionar en una nova empresa, Kringvarp Føroya. Està finançada per una combinació de taxes de llicència de televisió, comercials (anuncis) i una loteria (anomenat Gekkurin o "el Joker"). La secció de televisió del Kringvarp Føroya només té un canal, i part de la programació prové de la DR i la TV 2 de Dinamarca. També produeix contingut propi, entre el que s'hi inclou un espai de notícies feroeses, que es diu Dagur og Vika (Dia i Setmana), programació infantil i emissions culturals i esportives.
Segons les lleis feroeses, un terç dels continguts televisius ha de ser en feroès. La resta de la programació prové de la televisió danesa i la majoria de pel·lícules que s'hi emeten se subtitulen en danès. El 2003, només el 27% de la programció era en feroès.

## Referències

* 1 2 «Sjónvarp Føroya» (en anglès). Arxivat de l'original el 2006-08-16. [Consulta: 29 gener 2020].
* 1 2 «What is Faroese television like?» (en anglès). Framtak. [Consulta: 29 gener 2020].
* ↑ «Søgan hjá KvF» (en feroès). KVF. [Consulta: 29 gener 2020].

## Enllaços externs

* Lloc oficial de la KVF. (feroès)
* Emissió en directe de la televisió feroesa Arxivat 2020-01-28 a Wayback Machine.. (feroès) (danès)
# Krilóvskaia

* Aquest article tracta sobre la capital del districte de Krilóvskaia. Vegeu-ne altres significats a «Krílovskaia».
Krilóvskaia (rus: Крыловская) és una stanitsa del krai de Krasnodar, a Rússia. Es troba a la confluència del riu Ieia i el seu afluent Vessiólaia. És a 160 km al nord-est de Krasnodar.
Pertanyen a aquesta stanitsa els khútors de Ieia i Kazatxi.
# Krilovka (Tomsk)

* Per a altres significats, vegeu «Krilovka».
Krilovka (en rus: Крыловка) és un poble de l'óblast de Tomsk, a Rússia, que el 2021 tenia 98 habitants.

## Referències

* ↑ Численность населения городских округов, муниципальных районов, городских и сельских поселений, городских населённых пунктов, сельских населённых пунктов. Том 1. Численность и размещение населения Томской области (Итоги Всероссийской переписи населения 2020 года (en rus).
# Gran Premi Ciclista de Montreal 2013

El Gran Premi Ciclista de Montreal 2013 fou la 4a edició del Gran Premi Ciclista de Montreal i es disputà el 15 de setembre de 2013. Aquesta era la 26a de l'UCI World Tour 2013. El vencedor fou l'eslovac Peter Sagan (Cannondale) que s'imposà en solitari, amb quatre segons d'avantatge respecte a l'italià Simone Ponzi (Astana Qazaqstan Team) i el canadenc Ryder Hesjedal (Garmin-Sharp).

## Participants

El 19 equips UCI World Tour són presents en aquesta cursa, així com dos equips convidats, l'equip nacional del Canadà i l'Team Europcar.
| AG2R La Mondiale Astana Qazaqstan Team Belkin Pro Cycling Team BMC Racing Team Selecció del Canada Cannondale Euskaltel–Euskadi FDJ Garmin-Sharp Team Katusha | Lampre-Fondital Lotto-Belisol Movistar Team Omega Pharma-Quick Step Orica-GreenEDGE RadioShack-Leopard Team Europcar Team Saxo-Tinkoff Team Sky Vacansoleil-DCM |

## Classificació final

| # | Ciclista | Equip | Temps | Punts UCI |
| 1 | Peter Sagan (SVK) | Cannondale | 5h 20' 07" | 80 |
| 2 | Simone Ponzi (ITA) | Astana Qazaqstan Team | + 4" | 60 |
| 3 | Ryder Hesjedal (CAN) | Garmin-Sharp | m. t. | 50 |
| 4 | Greg Van Avermaet (BEL) | BMC Racing Team | + 7" | 40 |
| 5 | Filippo Pozzato (ITA) | Lampre-Merida | m. t. | 30 |
| 6 | Rui Costa (POR) | Movistar Team | m. t. | 22 |
| 7 | Enrico Gasparotto (ITA) | Astana Qazaqstan Team | m. t. | 14 |
| 8 | Lars Petter Nordhaug (NOR) | Belkin Pro Cycling Team | + 9" | 10 |
| 9 | Ion Izagirre (ESP) | Euskaltel–Euskadi | m. t. | 6 |
| 10 | Jan Bakelants (BEL) | RadioShack-Leopard | m. t. | 2 |

## Enllaços externs

* Gran Premi Ciclista de Montreal al web de l'UCI Arxivat 2012-09-10 a Wayback Machine.
# Glenbeulah

Glenbeulah és una població dels Estats Units a l'estat de Wisconsin. Segons el cens del 2000 tenia 378 habitants.

## Demografia

Segons el cens del 2000, Glenbeulah tenia 378 habitants, 153 habitatges, i 108 famílies. La densitat de població era de 217,8 habitants per km².
Dels 153 habitatges en un 33,3% hi vivien nens de menys de 18 anys, en un 61,4% hi vivien parelles casades, en un 6,5% dones solteres, i en un 29,4% no eren unitats familiars. En el 22,9% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,1% tenia menys de 18 anys, un 7,1% entre 18 i 24, un 33,6% entre 25 i 44, un 22,8% de 45 a 60 i un 12,4% 65 anys o més.
L'edat mediana era de 37 anys. Per cada 100 dones de 18 o més anys hi havia 99,3 homes.
La renda mediana per habitatge era de 42.656 $ i la renda mediana per família de 47.045 $. Els homes tenien una renda mediana de 32.411 $ mentre que les dones 20.568 $. La renda per capita de la població era de 17.240 $. Cap de les famílies i l'1,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glenbeulah» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Glenbeulah». American Fact Finder. Oficina del Cens dels Estats Units, 12-01-2010.
# Glenburn

«Glenburn» té aquests significats:
* Glenburn (Dakota del Nord), població dels Estats Units a l'estat de Dakota del Nord.
* Glenburn (Maine), població dels Estats Units a l'estat de Maine.
# Glencoe

«Glencoe» té aquests significats:
# La importància de ser Oscar Wilde

La importància de ser Oscar Wilde (originalment en anglès, The Happy Prince) és una pel·lícula dramàtica biogràfica del 2018 sobre Oscar Wilde, escrita i dirigida per Rupert Everett en el seu debut com a director. La pel·lícula està protagonitzada pel mateix Everett, Colin Firth, Colin Morgan, Emily Watson, Edwin Thomas i Tom Wilkinson. Es va estrenar al Festival de Cinema de Sundance del 2018 i es va mostrar al Festival de Cinema LGBTIQ+ de Londres del 2018. Als IX Premis Magritte va rebre una nominació a la categoria de millor pel·lícula estrangera. S'ha doblat i subtitulat al català.
El títol original de la pel·lícula fa al·lusió al conte infantil d'Oscar Wilde, El Príncep Feliç i altres contes, que Wilde llegiria en veu alta als seus fills. La pel·lícula es va estrenar a Itàlia el 12 d'abril de 2018, al Regne Unit el 15 de juny de 2018 i als Estats Units el 10 d'octubre de 2018 amb valoracions positives de la crítica.

## Sinopsi

Oscar Wilde s'està morint i en el seu llit de mort a París es disposa a recordar diversos passatges de la seva vida.

## Repartiment

* Rupert Everett com a Oscar Wilde
* Colin Firth com a Reggie Turner
* Colin Morgan com a Lord Alfred "Bosie" Douglas
* Emily Watson com a Constance Lloyd
* Tom Wilkinson com a Fr Dunne
* Anna Chancellor com la senyora Arbuthnot
* Edwin Thomas com a Robbie Ross
* Béatrice Dalle com a gerent del cafè
* Julian Wadham com el senyor Arbuthnot
* John Standing com el Dr Tucker
* André Penvern com el senyor Dupoirier
* Tom Colley com Maurice Gilbert
* Stephen M. Gilbert com a Paine
* Alister Cameron com el senyor Howard
* Benjamin Voisin com a Jean

## Referències

* ↑ «La importància de ser Oscar Wilde». FilminCAT. [Consulta: 31 juliol 2022].
* 1 2 , 10-06-2018 [Consulta: 10 juny 2018].
* ↑ , 29-11-2017 [Consulta: 29 novembre 2017].
* ↑ «The Happy Prince». BFI Flare: London LGBTQ+ Film Festival 2018. British Film Institute. Arxivat de l'original el 29 de març 2018. [Consulta: 14 juny 2018].
* ↑ , 14-01-2019 [Consulta: 14 gener 2019].
* ↑ «La importància de ser Oscar Wilde». Goita què fan ara. [Consulta: 31 juliol 2022].
* 1 2 The happy Prince a la Base de dades de cinema en català
* ↑ «The Happy Prince». Box Office Mojo. IMDb. [Consulta: 24 maig 2018].
* 1 2 3 4 5 6 7 «Rupert Everett, Colin Firth begin filming Oscar Wilde biopic». Screen Daily. Screen International, 22-09-2016 [Consulta: 4 octubre 2016].
* 1 2 3 4 5 6 «Colin Morgan». United Agents. [Consulta: 29 novembre 2017].
# La puerta de no retorno

La puerta de no retorno és una pel·lícula documental espanyol del 2011 escrit i dirigit per Santiago Zannou, amb música composta pel seu germà Wolfrank Zannou.

## Sinopsi

Santiago Zannou acompanya el seu pare Alphonse a Benín, el seu país d'origen, 40 anys després de la seva partida, per a enfrontar-li a les seves pors i les seves mentides. En aquest viatge de redempció, Alphonse buscarà la reconciliació amb la seva única germana viva, Veronique, però també el perdó dels seus avantpassats, amb l'esperança de tancar per fi les ferides del passat.

## Repartiment

* Alphonse Zannou
* Mari Luz Vadillo
* Veronique Zannou
* Santiago Zannou

## Recepció i guardons

Fou exhibida al Festival de Cinema Africà de Tarifa-Tànger. Fou nominada al millor documental a les Medalles del Cercle d'Escriptors Cinematogràfics de 2011.

## Referències

* ↑ 'La puerta de no retorno', una dura película basada en hechos demasiado reales Arxivat 2020-07-01 a Wayback Machine., teinteresa.es, 25 de novembre de 2011
* ↑ Zannou viaja a sus raíces en 'La puerta de no retorno', elcomercio.es, 25 de novembre de 2011
* ↑ La puerta de no retorno a Fotogramas
* ↑ La puerta de no retorno Arxivat 2020-07-01 a Wayback Machine. al web del FCAT
* ↑ «Premios del CEC a la producción española de 2011». Círculo de Escritores Cinematográficos. Arxivat de l'original el 2021-05-06. [Consulta: 6 setembre 2019].
# L'Amistat

«L'Amistat» té aquests significats:
* L'Amistat (barri de València)
* Casino l'Amistat, edifici a Cadaqués
* Centre l'Amistat, edifici a Premià de Mar
* Coral l'Amistat de Premià de Mar
* Societat Recreativa l'Amistat (Mollerussa)
* Teatre l'Amistat, edifici a Mollerussa
* Cercle de l'Amistat, organització benèfica jueva
* Agrupació Musical l'Amistat de Quart de Poblet
# Laboratori Subterrani de Canfranc

El Laboratori Subterrani de Canfranc (Laboratorio Subterráneo de Canfranc, LSC) és un laboratori soterrat creat el 2006 concebut per a dur a terme experiments de física de partícules i astrofísica. L'entrada principal del laboratori és a 3,3 km des del costat espanyol del túnel ferroviari de Somport, a Canfranc (Aragó). És l'únic laboratori subterrani a Espanya i és el producte d'un consorci entre el Ministeri de Ciència i Innovació (antic Ministeri d'Educació i Ciència), el Govern d'Aragó i la Universitat de Saragossa.
Està sota un cim dels Pirineus anomenat el Tobazo, el qual proporciona protecció contra els raigs còsmics equivalent a aquell que proporcionarien 2.450 metres d'aigua. En l'actualitat, en aquest laboratori estan duent-se a terme els següents experiments, que recerquen partícules massives d'interacció feble (en anglès, WIMP's, Weakly Interacting Massive Particles), hipotètiques partícules candidates a matèria fosca:
* IGEX-DM, experiment que pretén detectar les partícules de matèria fosca a partir de les seues interaccions amb els nuclis de germani del detector.
* ANAIS, experiment de centellejadors que investiga els efectes modulatoris estacionals de les WIMP's.
* ROSEBUD (de l'anglès, Rare Objects SEarch with Bolometers UndergrounD), experiment que pretén detectar directament la matèria fosca a partir de l'energia de retrocés transferida als nuclis del detector per la interacció de dispersió elàstica entre una WIMP i un nucli.

## Experiments en construcció

* BiPo
* NEXT
* Proves de SUPERK-GD

## Referències

* ↑ «The Canfranc Underground Laboratory». lsm.in2p3.fr. Arxivat de l'original el 2014-07-01. [Consulta: 22 març 2014].
* ↑ «Canfranc Underground Laboratory is ready to go». 212.71.251.65/aspera. Arxivat de l'original el 2014-03-22. [Consulta: 22 març 2014].

## Enllaços externs

* Laboratori Subterrani de Canfranc - Lloc web oficial (anglès) (castellà)
# Laboratori d'Arqueologia de la Universitat de València

El Laboratori d'Arqueologia és una institució arqueològica de la Universitat de València.
A partir de la segona dècada del segle xx, es produeix certa normalització dels estudis de l'arqueologia al País Valencià. En esta dècada es crea el Servei d'Investigació Prehistòrica i al primer terç del segle xx, diferents museus obriran les portes, com el Museu de Prehistòria de València.
Pel que fa a la Universitat de València, a partir de 1902 va comptar amb una secció de Ciències Històriques, depenent de la Facultat de Filosofia i Lletres. Destacaria la figura de Luis Gonzalvo París, que entre 1904 i 1905 s'incorporaria a la Universitat de València com a catedràtic d'Arqueologia, Epigrafia i Numismàtica.

## Referències

* ↑ Aura Tortosa 2006, p. 33
* 1 2 Aura Tortosa 2006, p. 34
* 1 2 Aura Tortosa 2006, p. 35

## Bibliografia

* Aura Tortosa, Joan Emili. «La creació del Laboratori d'Arqueologia de la Universitat de València: entre l'Escola Superior de Diplomàtica i «por la ciencia hacia Dios» (1921 - 1940)». A: Arqueologia en blanc i negre: la labor del SIP 1927-1950. València: Museu de Prehistòria de València, 2006, p. 33-46. ISBN 978-84-7795-439-2.
# La missatgera

La missatgera (originalment en anglès, The Courier) és una pel·lícula de ficció criminal acció del 2019 dirigida per Zackary Adler, a partir d'un guió d'Andy Conway i Nicky Tate. És protagonitzada per Olga Kurylenko, Gary Oldman, Amit Shah, Alicia Agneson, Greg Orvis, Craig Conway, William Moseley i Dermot Mulroney.
La pel·lícula es va estrenar als Estats Units el 22 de novembre de 2019 amb la distribució de Lionsgate i al Regne Unit el 20 de desembre de 2019 amb Signature Entertainment. S'ha doblat en català i es va incorporar al catàleg de FilminCAT el 7 de juliol de 2022.

## Sinopsi

Ezekiel Mannings, un ric home de negocis i famós cap criminal que es troba sota arrest domiciliari a Nova York, busca eliminar Nick Murch, l'únic testimoni que pot vincular-lo a un assassinat. Murch és segrestat en una habitació segura molt vigilada a Londres per tal de declarar contra Mannings mitjançant una videoconferència als Estats Units. Una missatgera sense nom i antiga soldat d'operacions especials lliura un paquet a la sala segura, sense saber que el paquet conté una arma de gas cianur destinada a matar en Nick. Ella rescata en Nick de l'atac i descobreix que la seva protecció ha quedat danyada. Els dos estan atrapats en un aparcament subterrani ple d'homes fortament armats que han estat enviats per acabar la feina. Els assassins tenen una hora per trobar i matar en Nick i la missatgera abans que arribi la policia, però ella els mata a tots en una batalla brutal i transporta un Nick greument ferit a un hospital. Sobreviu per declarar contra Mannings.

## Repartiment

* Olga Kurylenko com a la missatgera
* Gary Oldman com a Ezekiel Mannings
* Amit Shah com a Nick Murch
* Alicia Agneson com a agent Simmonds
* Greg Orvis com el franctirador
* Craig Conway com a agent Parlow
* William Moseley com a agent Bryant
* Dermot Mulroney com a agent especial Roberts
* Calli Taylor com a Alys Mannings

## Referències

* ↑ «Olga Kurylenko to Star in Female-Led Action Thriller 'The Courier'». Variety, 30-10-2018.
* ↑ «La missatgera». Desdelsofà.cat. [Consulta: 11 juliol 2022].
* ↑ «La missatgera». FilminCAT. [Consulta: 11 juliol 2022].
# Grand Canyon Village

Grand Canyon Village és una concentració de població designada pel cens dels Estats Units a l'estat d'Arizona. Segons el cens del 2000 tenia 1.460 habitants.

## Demografia

Segons el cens del 2000, Grand Canyon Village tenia 1.460 habitants, 651 habitatges, i 345 famílies La densitat de població era de 41,9 habitants/km².
Dels 651 habitatges en un 24,9% hi vivien nens de menys de 18 anys, en un 42,1% hi vivien parelles casades, en un 6% dones solteres, i en un 46,9% no eren unitats familiars. En el 31,6% dels habitatges hi vivien persones soles el 0,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,84.
Per edats la població es repartia de la següent manera: un 20,5% tenia menys de 18 anys, un 8,4% entre 18 i 24, un 41,2% entre 25 i 44, un 27,7% de 45 a 60 i un 2,2% 65 anys o més.
L'edat mediana era de 37 anys. Per cada 100 dones de 18 o més anys hi havia 110,1 homes.
La renda mediana per habitatge era de 42.083 $ i la renda mediana per família de 53.676 $. Els homes tenien una renda mediana de 28.750 $ mentre que les dones 23.565 $. La renda per capita de la població era de 19.923 $. Aproximadament l'1,7% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grand Canyon Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 juliol 2010].
* ↑ «Geographic Comparison Table- Grand Canyon Village». American Fact Finder. Oficina del Cens dels Estats Units, 12-01-2010.